cyanic-selkie/wikianc huggingface dataset:
อำเภอคอนสวรรค์
ประวัติศาสตร์
อำเภอคอนสวรรค์ นับว่าเป็นอำเภอที่มีประวัติศาสตร์อันยาวนานและมีอารยธรรมซ้อนทับกันหลายสมัย เริ่มตั้งแต่สมัยทวารวดี สมัยขอม และสมัยลาวล้านช้าง สืบเนื่องมาจนถึงสมัยปัจจุบัน
ต่อมาในสมัยปลายกรุงศรีอยุธยา บริเวณของอำเภอคอนสวรรค์ขึ้นกับเมืองท่งศรีภูมิ(ปัจจุบันคือ อำเภอสุวรรณภูมิ จังหวัดร้อยเอ็ด) อยู่ภายใต้การปกครองของเจ้าแก้วมงคล บรรพบุรุษของชาวลาวอีสานกลุ่มใหญ่สายหนึ่ง ซึ่งถือว่าพื้นที่อำเภอคอนสวรรค์ในขณะนั้นเป็นเขตแดนตะวันตกปลายสุดของอาณาเขตเมืองท่ง ซึ่งเมืองท่งศรีภูมิขึ้นกับอาณาจักร์ล้านช้างจำปาศักดิ์ ต่อเกิดปัญหาของการแย่งชิงเมืองท่ง ฝ่ายชนะ จึงนำเอาเมืองท่งหันมาขึ้นกับอาณาจักร์กรุงศรีอยุธยา ภายหลังกรุงศรีอยุธยาแตก จึงมาขึ้นกับอาณาจักร์กรุงธนบุรีและอาณาจักร์รัตนโกสินทร์ เดิมทีบริเวณนี้ยังรกร้าง ไม่มีผู้คนอยู่อาศัยหรือตั้งบ้านเมือง เป็นเพียงชายขอบดินแดนทางทิศตะวันตกและห่างไกลจากศูนย์กลางที่ตั้งเมืองท่งเป็นอย่างมาก(ที่ตั้งเมืองท่งอยู่ทางทิศตะวันออกเกือบสุด หากดูในแผนทีในยุคปัจจุบัน หากอิงพื้นที่จากอำเภอคอนสวรรค์ต้องข้ามพื้นที่ของจังหวัดชัยภูมิ ขอนแก่น มหาสารคาม แล้วจึงผ่านไปถึงจังหวัดร้อยเอ็ด ซึ่งถือว่าเมืองท่ง ณ ขณะนั้น มีอาณาเขตดินแดนที่กว้างใหญ่ไพศาลเป็นอย่างมาก) ต่อมาในปีพ.ศ. 2315 เมืองท่งศรีภูมิเปลี่ยนชื่อเมือง เป็น เมืองสุวรรณภูมิ และในปีพ.ศ. 2335 ท้าวคำพาว ตำแหน่งเมืองแสน กรมการเมืองสุวรรณภูมิ ได้ขอแยกดินแดนออกจากเมืองสุวรรณภูมิหรือเมืองท่งศรีภูมิเดิม ออกมาตั้งเป็นเมืองใหม่ นามว่า "เมืองชลบทวิบูลย์" (ปัจจุบันคือ อำเภอชนบท จังหวัดขอนแก่น) บริเวณพื้นที่อำเภอคอนสวรรค์จึงถูกโอนย้ายมาขึ้นกับเมืองชลบทวิบูลย์หรือเมืองชนบทมานับตั้งแต่บัดนั้น ซึ่งบริเวณอำเภอคอนสวรรค์แห่งนี้ ในช่วงเวลาดังกล่าวก็ยังไม่มีเมือง ชุมชน หรือผู้คนมาอยู่อาศัย
ต่อมาล่วงเลยมาอีกหลายสิบปี จากข้อสันนิษฐาน บริเวณพื้นที่อำเภอคอนสวรรค์ เริ่มมี ผู้คนมาอยู่อาศัย และสร้างชุมชนขึ้นเป็นหลักเป็นแหล่งครั้งแรก มาก่อน ประมาณปี พ.ศ. 2369 ภายหลังจึงมีการตั้งเมืองขึ้น มีชื่อเมืองว่า "เมืองคอนสวรรค์" โดย เจ้าเมืองคอนสวรรค์คนแรก คือ พระยาขุนหาญ ซึ่งเป็นญาติกับเจ้าเมืองนครราชสีมาในสมัยนั้น ได้อพยพไพร่พลมาสร้างเมืองใหม่บริเวณราบลุ่มแม่น้ำชีตอนบน เมื่อตั้งบ้านเมืองแห่งใหม่ได้สำเร็จแล้ว ปรากฏว่า ชาวเมืองมีความอยู่เย็นเป็นสุข ข้าวปลาอาหารอุดมสมบูรณ์ แม้กระทั่งนกกาบินมาหากินเป็นต้องหลงใหลในความอุดมสมบูรณ์ทางพืชพรรณธัญญาหารของเมืองนี้ ดังนั้นพระยาขุนหาญจึงได้ให้นามเมืองแห่งนี้ว่า “นครกาหลง”
ในสมัยต่อมาเกิดสงครามแย่งชิงเมือง ส่งผลให้ชาวเมืองนครกาหลงต้องแยกย้ายกันเป็นกลุ่ม และอพยพไปตั้งถิ่นฐานอยู่ที่อื่น เช่น บ้านบัวพักเกวียน บ้านเพชรใหญ่ บ้านแท่น บ้านมอญ และบ้านดอนไก่เถื่อน ภายหลังจากสงครามสงบลง ชาวเมืองที่เหลืออยู่จึงได้ร่วมกันสร้างและบูรณะเมืองขึ้นมาใหม่อีกครั้ง พร้อมกับเปลี่ยนชื่อเมืองใหม่ว่า “บ้านสวนหม่อน” หลายปีต่อมาเมืองก็แตกและกลายเป็นเมืองร้างอีกครั้ง
จนกระทั่งในสมัยกรุงรัตนโกสินทร์ตอนต้น มีผู้คนชาวลาวเวียงจันทน์จำนวนมากอพยพข้ามฝั่งแม่น้ำโขงเข้ามาตั้งบ้านเรือนอยู่ ณ เมืองนครกาหลงเดิม ซึ่งมีชื่อใหม่ว่า “บ้านคอนสวรรค์” ตั้งอยู่ในบริเวณราบลุ่มแม่น้ำชีเขตเมืองไชยภูมิ์
ต่อมาเมื่อมีการเปลี่ยนแปลงการปกครองรูปแบบใหม่ในปี พ.ศ. 2449 ซึ่งกำหนดให้เปลี่ยนการปกครองจาก “เมือง” เป็น “จังหวัด อำเภอ ตำบล หมู่บ้าน” เมืองไชยภูมิ์จึงเปลี่ยนเป็น จังหวัดชัยภูมิ คอนสวรรค์จึงมีฐานะเป็นตำบลหนึ่งอยู่ในเขตการปกครองของอำเภอเมืองชัยภูมิ
เมื่อปี พ.ศ. 2482 ทางราชการได้แยกพื้นที่ 2 ตำบล ได้แก่ ตำบลคอนสวรรค์และตำบลยางหวาย ออกจากอำเภอเมืองชัยภูมิ เพื่อจัดตั้งเป็นกิ่งอำเภอคอนสวรรค์ โดยมีที่ว่าการอำเภอและศูนย์ราชการตั้งอยู่ใกล้กับบึงหนองแวงในเขตตลาดบ้านจอก
เมื่อวันที่ 30 ธันวาคม พ.ศ. 2495 มีราชกิจจานุเบกษาให้จัดตั้ง “ตำบลช่องสามหมอ” โดยแยกออกจากตำบลคอนสวรรค์ และแยกพื้นที่บางส่วนของตำบลยางหวายเพื่อจัดตั้ง “ตำบลโนนสะอาด” (เดิมเขียนสะกดว่า “โนนสอาด”)
หลังจากนั้นในปี พ.ศ. 2499 ทางราชการมีประกาศราชกิจจานุเบกษา ให้ยกฐานะ กิ่งอำเภอคอนสวรรค์ สังกัดอำเภอเมืองชัยภูมิ ขึ้นเป็น อำเภอคอนสวรรค์ และภายหลังได้มีการขยายตัวของหมู่บ้านและจำนวนประชากรที่เพิ่มขึ้น ทางราชการจึงพิจารณาให้มีการจัดตั้งตำบลเพิ่มขึ้นตามลำดับ ดังนี้
วันที่ 26 มีนาคม พ.ศ. 2514 จัดตั้ง “ตำบลห้วยไร่” โดยแบ่งพื้นที่จากตำบลยางหวาย ตำบลคอนสวรรค์ และตำบลช่องสามหมอ
วันที่ 11 กันยายน พ.ศ. 2527 จัดตั้ง “ตำบลโคกมั่งงอย” โดยแยกมาจากตำบลคอนสวรรค์
วันที่ 15 กันยายน พ.ศ. 2532 จัดตั้ง “ตำบลหนองขาม” โดยแยกออกจากตำบลโนนสะอาด และจัดตั้ง “ตำบลศรีสำราญ” โดยแยกมาจากตำบลช่องสามหมอ
การปกครองส่วนภูมิภาค
อำเภอคอนสวรรค์แบ่งเขตการปกครองย่อยออกเป็น 9 ตำบล 103 หมู่บ้าน ได้แก่
การปกครองส่วนท้องถิ่น
ท้องที่อำเภอคอนสวรรค์ประกอบด้วยองค์กรปกครองส่วนท้องถิ่น 10 แห่ง ได้แก่
งานประเพณี
นอกจากนี้ยังมีงานประเพณีสำคัญทางพระพุทธศาสนา และงานบุญฮีตสิบสอง คองสิบสี่ เป็นขนบธรรมเนียมที่ชาวอีสานได้ยึดถือปฏิบัติสืบต่อกันมาตั้งแต่บรรพชน อาทิ บุญผะเหวด บุญสงกรานต์ บุญบั้งไฟ บุญข้าวสาก บุญกฐิน เป็นต้น ซึ่งสามารถพบได้ตามหมู่บ้านต่าง ๆ ในอำเภอคอนสวรรค์
สินค้าพื้นเมือง
อำเภอคอนสวรรค์ นับว่าเป็นดินแดนที่มีความอุดมสมบูรณ์ไปด้วยทรัพยากรธรรมชาติ ประกอบกับชาวบ้านมีภูมิปัญหลายด้าน ดังนั้น จึงได้นำเอาวัสดุและวัตถุดิบจากธรรมชาติและจากทางการเกษตร มารังสรรค์เป็นสินค้าพื้นเมือง เช่น
โรงเรียนรัฐบาล
ระดับชั้นมัธยมศึกษา
ระดับประถมศึกษา
โรงเรียนเอกชน
ระดับชั้นประถมศึกษา '''ระดับ ปวช.และ ปวส.
บัณฑิต สาวแก้ว
ปัจจุบันดำรงตำแหน่ง Executive Digital Director ที่ Cheil Worldwide's (Thailand)
ช่องเขากริมเซิล
ช่องเขากริมเซิล (Grimselpass, Col du Grimsel) คือช่องเขาในประเทศสวิตเซอร์แลนด์ เป็นเส้นทางสัญจรเพื่อใช้ข้ามทิวเขาแบร์นแอลป์ ซึ่งเป็นส่วนหนึ่งของเทือกเขาแอลป์ ช่องเขานี้ตั้งอยู่ทางตะวันตกของสวิตเซอร์แลนด์ ถนนในช่องเขานี้มีระยะทาง 38 กิโลเมตรเชื่อมจากชุมชนเกล็ทช์ (Gletsch) กับเทศบาลไมริงเงิน (Meiringen) ถือเป็นเส้นทางที่สั้นที่สุดที่เชื่อมรัฐวาเลเข้ากับรัฐแบร์น โดยปกติถนนสายนี้ปิดการใช้งานในเดือนตุลาคมถึงพฤษภาคมเนื่องจากมีหิมะตกจำนวนมากในช่องเขานี้
วงศ์ใหญ่สัตว์ตีนครีบ
สัตว์ตีนครีบ (Pinnipedia) หรือ วงศ์ใหญ่สัตว์ตีนครีบ เป็นวงศ์ใหญ่ที่มีสัตว์เลี้ยงลูกด้วยน้ำนมทางทะเลที่มีเท้าครีบ วงศ์ใหญ่มีวงศ์อื่น ๆ รองลงมาได้แก่ วงศ์วอลรัส วงศ์แมวน้ำมีหู และ วงศ์แมวน้ำ วงศ์ใหญ่สัตว์ตีนครีบมี 33 สปีชีส์ และมีมากกว่า 50 สปีชีส์ที่สูญพันธุ์ไปแล้ว โดยมีการค้นพบจากหลักฐานของซากดึกดำบรรพ์ สัตว์ตีนครีบจัดอยู่ในอันดับสัตว์กินเนื้อ และสัตว์ในวงศ์อื่นที่มีเชื้อสายใกล้เคียงมากที่สุดคือสัตว์ในวงศ์หมีและวงศ์เพียงพอน (เพียงพอน แรคคูน และ สกังก์)
การหลับนอน
สัตว์ตีนครีบสามารถใช้ชีวิตในใต้น้ำทะเลได้เป็นเวลาหลายเดือน จึงสามารถนอนหลับในน้ำได้ นักวิทยาศาสตร์พบว่าสัตว์ตีนครีบมักนอนหลับครั้งละภายในไม่กี่นาทีในระหว่างที่นอนหงายท้อง เมื่อสัตว์ตีนครีบนอนหลับในน้ำทะเล ครึ่งหนึ่งของสมองจะหลับแต่อีกครึ่งของสมองจะตื่น สิ่งนี้เป็นสิ่งที่เหมือนสัตว์เลี้ยงลูกด้วยน้ำนมทางทะเลชนิดอื่น ๆ ซึ่งเป็นสิ่งที่ทำให้สัตว์ตีนครีบสามารถหลบหลีกสัตว์ร้ายได้ทัน ยามเมื่อสัตว์ตีนครีบนอนบนบก สมองทั้งสองข้างมักหลับสนิท
ท่าอากาศยานภายในประเทศอัลบาฮะฮ์
ท่าอากาศยานภายในประเทศอัลบาฮะฮ์ (مطار الباحة المحلي, ) เป็นท่าอากาศยานในอัลบาฮะฮ์ เมืองหลักของแคว้นอัลบาฮะฮ์ ประเทศซาอุดีอาระเบีย โดยเริ่มดำเนินการในวันที่ 1 มิถุนายน ค.ศ. 1983
มิสแกรนด์สระบุรี
ผลการเข้ารอบ
สถิติเข้ารอบ​ 2​ ครั้ง
การลงประชามติร่างรัฐธรรมนูญโรมาเนีย พ.ศ. 2534
'''การลงประชามติร่างรัฐธรรมนูญโรมาเนีย พ.ศ. 2534''' มีขึ้นที่ประเทศโรมาเนียเมื่อวันที่ 8 ธันวาคม พ.ศ. 2534 รัฐธรรมนูญฉบับใหม่ ได้ความเห็นชอบจากประชาชน ร้อยละ 79.1%
มหาพิภพลีอาเดล
มหาพิภพลีอาเดล เป็นซีรีส์ไลต์โนเวลญี่ปุ่น เขียนโดย Ceez และวาดภาพประกอบโดยเท็มมาโซะ เผยแพร่ออนไลน์ระหว่างเดือนพฤศจิกายน พ.ศ. 2553 ถึง พ.ศ. 2555 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์เอ็นเตอร์เบรนได้ลิขสิทธิ์ตีพิมพ์เป็นหนังสือในเครือฟามิตสึบุงโกะตั้งแต่เดือนมกราคม พ.ศ. 2562 ปัจจุบันวางจำหน่ายถึงเล่มที่ 8 ซีรีส์มังงะดัดแปลง แต่งเรื่องโดยเรียว ซูซูกาเซะ และวาดภาพโดยดาชิโอะ สึกิมิ เผยแพร่ออนไลน์ผ่านเว็บไซต์ เด็งเงกิเพลย์สเตชันคอมิกเว็บ ของสำนักพิมพ์แอสกีเมเดียเวิกส์ตั้งแต่เดือนกรกฎาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีีีีีรีส์อนิเมะดัดแปลงผลิตโดยสตูดิโอมาโฮฟิล์ม ออกอากาศตั้งแต่เดือนมกราคมถึงมีนาคม พ.ศ. 2565
สตีฟ แมคมาน
สตีเฟน โจเซฟ แมคมาน (Stephen Joseph McMahon;เกิด 20 สิงหาคม ค.ศ. 1961) เป็นอดีตนักฟุตบอลอาชีพ ผู้จัดการทีมชาวอังกฤษ ปัจจุบันเป็นผู้เชี่ยวชาญด้านฟุตบอลทางโทรทัศน์
ในฐานะผู้เล่น เขาเล่นในตำแหน่งกองกลางตั้งแต่ปี ค.ศ. 1979 ถึง ค.ศ. 1998 เขาเป็นที่น่าจดจำที่สุดเมื่อเล่นให้กับลิเวอร์พูลในช่วงปลายคริสต์ทศวรรษ 1980 แมคมานอยู่ในอันดับที่ 42 ในการสำรวจความคิดเห็น '100 Players Who Shook The Kop' ซึ่งขอให้กองเชียร์หงส์แดงเสนอชื่อผู้เล่นลิเวอร์พูลที่ดีที่สุดตลอดกาล 100 คน เขายังเล่นให้กับเอฟเวอร์ตันซึ่งเป็นสโมสรแรกของเขา แอสตันวิลลา และแมนเชสเตอร์ซิตี เขาลงเล่นให้ทีมชาติอังกฤษไป 17 นัด
เอฟเวอร์ตัน
แมคมานที่เกิดในเฮลวูดเริ่มต้นอาชีพของเขาที่เอฟเวอร์ตันโดยเล่นให้พวกเขาตั้งแต่ยังเป็นวัยรุ่นหลังจากปรากฏตัวที่กูดิสันพาร์ก ในฐานะเด็กเก็บบอล เขาเปิดตัวในลีกนัดแรกเมื่อวันที่ 16 สิงหาคม ค.ศ. 1980 ในเกมที่แพ้ซันเดอร์แลนด์ 1–3 ที่โรเกอร์พาร์ก เขาได้รับการโหวตให้เป็น the supporters player of the year เมื่อจบฤดูกาล 1980/81 ทำให้เขาได้เป็นกัปตันทีม
จดีเมนยา
จดีเมนยา (Жди меня) เป็นภาพยนตร์แนวชีวิตและสงครามของสหภาพโซเวียต กำกับโดย Boris Ivanov และ Aleksandr Stolper นำแสดงโดย Boris Blinov, Valentina Serova และ Lev Sverdlin โดยภาพยนตร์ถ่ายทำที่นครอัลมา-อะตา คาซัคโซเวียต เนื่องจากสตูดิโอภาพยนตร์มอสฟีล์มได้ย้ายสตูดิโอไปยังอัลมา-อะตาเพราะสงครามโลกครั้งที่สอง
การลงประชามติร่างรัฐธรรมนูญเฮติ พ.ศ. 2530
'''การลงประชามติร่างรัฐธรรมนูญเฮติ พ.ศ. 2530''' ได้จัดขึ้นที่ประเทศเฮติ เมื่อวันที่ 29 มีนาคม พ.ศ. 2530   ผลปรากฏว่าประชาชน ร้อยละ 99.8% เห็นชอบกับรัฐธรรมนูญฉบับนี้
วิยะดา โกมารกุล ณ นคร
วิยะดา โกมารกุล ณ นคร เกิดเมื่อวันที่ 19 ธันวาคม พ.ศ. 2499 เป็นนักร้องและนักแสดงไทย
ประวัติ
ศึกษาระดับมัธยมศึกษาตอนปลายจากโรงเรียนราชินี และเรียนต่อระดับอนุปริญญา ทางด้านเลขานุการ ที่กุมารเยซูวิทยา หรือ "Holy" (Convent of The Holy in St. Jesus) เข้าสู่วงการด้วยการเข้าประกวดร้องเพลง และคว้ารางวัลรองชนะเลิศ (Best Song) ในเพลง "Reality" จากเวทีการประกวดร้องเพลงชิงแชมป์ประเทศไทย (สยามกลการ) ก่อนที่ทางสยามกลการจะส่งเพลงนี้ไปประกวดที่ญี่ปุ่น และติดรอบ 18 เพลงจาก 2,000 เพลงทั่วโลก รวมทั้งติด World Popular Songs ของญี่ปุ่นอีกด้วย
สำหรับผลงานการแสดง มีผลงานสร้างชื่อเรื่อง ขวัญ-เรียม เมื่อปี พ.ศ. 2544 และแสดงละครอีกหลายเรื่อง อาทิ เทพบุตรมายา เทพธิดาจำแลง, หัวใจห่อใบตอง, ร่ายริษยา, เทพธิดาขนนก, แสงโสม, ล่องเรือหารัก, สะใภ้หัวแดง, ดาวหลงฟ้า ภูผาสีเงิน, บ่วงนฤมิต ฯลฯ
ด้านชีวิตส่วนตัว แต่งงานตั้งแต่อายุ 19 ปี มีบุตร 2 คน หลังจากนั้นแยกทางกัน ปัจจุบันยังคงครองโสด
สตูดิโออัลบั้ม
เพียงแค่ใจเรารักกัน (พ.ศ. 2529) (แกรมมี่) ยังไม่ลืมผู้รู้ใจ (พ.ศ. 2532) (แกรมมี่) หน้าต่างของความรู้สึก (พ.ศ. 2533) (แกรมมี่) ให้ทั้งใจ (พ.ศ. 2537) (มูเซอร์) My Special One (พ.ศ. 2538) (วอร์นเนอร์มิวสิค) ด้วยหัวใจอย่างเดียว (พ.ศ. 2540) (วอร์นเนอร์มิวสิค)
ซิทคอม / ซีรีส์ / รายการ
ซิทคอม My Melody 360 องศารัก รับบท ครูอังคณา
ซีรีส์ LOVE COMPLEX คอนโดวุ่น จุ้นรัก รับบท เจ๊ดา
รายการ The Trainer Season 5 (เป็นเทรนเนอร์)
รายการ ร้องแลกไลค์ไทยแลนด์ (โค้ช)
รายการ The Voice Senior Thailand SS2 (โค้ช)
ภาพยนตร์
ภาพยนตร์ ขวัญเรียม (2546) รับบท พิศ (แม่ของเรียม)
ภาพยนตร์ Big Boy (2553) รับบท แม่ของโป้
ภาพยนตร์ ส.ค.ส สวีทตี้ (2554) รับบท แม่ของดี้
ละครเวที
ละครเวที ทวิภพ (2548-2549) รับบท มาลิดา (แม่ของมณีจันทร์)
ละครเวที เทพนิยายในฝัน รับบท ราพันเซล
ละครเวที LOVE MARATHON
ละครเวที โรมิโอกะอีเรียม
ละครเวที ก๊วนคานทอง Love Game The Musical (2559)
คอนเสิร์ต
{| class="wikitable" !
Show Date
!
Concert
!
แมวน้ำมีหู
แมวน้ำมีหู (Eared seals) เป็นวงศ์ที่จัดอยู่ในวงศ์ใหญ่สัตว์ตีนครีบ มี 15 สปีชีส์ ใน 7 สกุล (อีกสปีชีส์หนึ่งสูญพันธุ์ไปแล้วในช่วงปี ค.ศ. 1947) วงศ์แมวน้ำมีหูมีสองวงศ์ย่อย ได้แก่ วงศ์ย่อยสิงโตทะเล กับ วงศ์ย่อยแมวน้ำขน (fur seals) วงศ์แมวน้ำมีหูเป็นวงศ์ที่แตกต่างจากวงศ์แมวน้ำแท้ (true seals) และ วงศ์วอลรัส แมวน้ำมีหูเป็นสัตว์กึ่งบกกึ่งน้ำ โดยออกหากินและเดินทางในน้ำ แต่ผสมพันธุ์และพักผ่อนบนแผ่นดินหรือน้ำแข็ง อาศัยอยู่ในอากาศที่ค่อนข้างหนาว อยู่ตามมหาสมุทรแปซิฟิก มหาสมุทรใต้ มหาสมุทรอินเดียตอนใต้และมหาสมุทรแอตแลนติกตอนใต้ จะไม่ค่อยอาศัยในมหาสมุทรแอตแลนติก
ฟุตบอลโลก 2018 รอบคัดเลือก โซนเอเชีย – รอบแรก
การแข่งขันฟุตบอลโลก 2018 รอบคัดเลือก โซนเอเชีย - รอบแรก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 10 ตุลาคม พ.ศ. 2560
รูปแบบการแข่งขัน
ทีมฟุตบอลในโซนเอเชีย 12 ทีม (ทีมอันดับ 35-46) จับคู่แข่งขันแบบ เหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
การแข่งขัน
อินเดีย ผ่านเข้าไปเล่นในรอบที่สอง
เยเมน ผ่านเข้าไปเล่นในรอบที่สอง
ติมอร์-เลสเต ผ่านเข้าไปเล่นในรอบที่สอง
กัมพูชา ผ่านเข้าไปเล่นในรอบที่สอง
จีนไทเป ผ่านเข้าไปเล่นในรอบที่สอง
ศรีลังกา ผ่านเข้าไปเล่นในรอบที่สอง
ผู้ทำประตู
มี 24 ประตูใน 12 เกม, สำหรับค่าเฉลี่ยของ 2 ประตูต่อเกม.
ไมตีนัมเบอร์ไนน์
ไมตีนัมเบอร์ไนน์ (Mighty No. 9) เป็นวิดีโอเกมแอ็กชันแพลตฟอร์ม ค.ศ. 2016 ที่พัฒนาโดยคอมเซปต์ ร่วมกับอินทิครีเอตส์ และเผยแพร่โดยดีปซิลเวอร์ เกมนี้ได้รับการระดมทุนสาธารณะผ่านคิกสตาร์เตอร์ และรวมการป้อนข้อมูลหนักจากสาธารณชน ไมตีนัมเบอร์ไนน์มีความคล้ายคลึงกับซีรีส์ร็อคแมนในยุคต้น ๆ ทั้งในรูปแบบการเล่นและการออกแบบตัวละคร ซึ่งหัวหน้าโครงการ เคจิ อินาฟูเนะ ทำงาน และถือเป็นผู้สืบทอดจิตวิญญาณ
เป้าหมายขั้นต่ำของคิกสตาร์เตอร์สำหรับไมตีนัมเบอร์ไนน์ ได้รับเงินทุนสำเร็จหลังจากสองวันของการสร้างแคมเปญในเดือนกันยายน ค.ศ. 2013 อย่างไรก็ตามคุณสมบัติอื่น ๆ รวมถึงด่านเพิ่มเติม, โหมดพิเศษ และพอร์ตไปยังแพลตฟอร์มอื่น ๆ ได้ประกาศหลังจาก "การยืดเป้าหมาย" เพิ่มเติมที่เกี่ยวข้องกับเกมประสบความสำเร็จ โดยเงินทุนทั้งหมดที่ได้รับเพิ่มขึ้นมากกว่า 400 เปอร์เซนต์ของเป้าหมายดั้งเดิม เดิมทีเกมดังกล่าวมีกำหนดออกวางจำหน่ายในเดือนเมษายน ค.ศ. 2015 แต่ถูกเลื่อนหลายครั้งจนได้รับการเปิดตัวในที่สุดสำหรับไมโครซอฟต์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน, วียู, โอเอสเทน และลินุกซ์ในกลางปี ค.ศ. 2016 ในส่วนเวอร์ชันที่วางแผนไว้สำหรับเพลย์สเตชันวิต้า และนินเทนโด ทรีดีเอส ไม่เคยทำให้เป็นที่ปรากฏ
ไมตีนัมเบอร์ไนน์ได้รับการคาดหวังอย่างสูงหลังจากมีการประกาศ แต่ความล่าช้าที่ยาวนานและการตัดสินใจของคอนเซปต์ที่จะให้เงินทุนสำหรับโครงการอื่น เรดแอช: ดิอินเดลิเบิลเลเจนด์ผ่านคิกสตาร์เตอร์ซึ่งพบกับข้อกล่าวหาเรื่องการจัดการที่ผิดพลาด เกมนี้ได้รับความคิดเห็นเชิงลบแบบผสม ด้วยการวิจารณ์ที่มุ่งสู่การออกแบบของเกม, กราฟิก, ปริมาณของเนื้อหา, เสียงพากย์, เรื่องราว และประสิทธิภาพทางเทคนิคบนแพลตฟอร์มคอนโซลภายในบ้าน
การตอบรับ
ไมตีนัมเบอร์ไนน์ เวอร์ชันวินโดวส์, เพลย์สเตชัน 4 และเอกซ์บอกซ์วัน ได้รับการวิจารณ์แบบ "ผสมหรือเฉลี่ย" ในขณะที่เวอร์ชันวียูได้รับการวิจารณ์ "ซึ่งไม่น่าพอใจโดยทั่วไป" ตามเว็บไซต์ตัวรวบรวมบทวิจารณ์ เมทาคริติก   หลังจากเกมเปิดตัว คิกสตาร์เตอร์ผู้สนับสนุนได้รายงานว่าได้รับรหัสคำสั่งที่ไม่สมบูรณ์และผลตอบแทนที่ไม่ตรงกัน เนื่องจากเกมถูกเลื่อนหลายครั้ง, งานตอบรับไม่ค่อยดี และปัญหาการสื่อสารที่หลากหลาย ซึ่งผู้สนับสนุนหลายรายแสดงความผิดหวังกับเกมขั้นสุดท้าย
เส้นเมริเดียนที่ 80 องศาตะวันออก
เส้นเมริเดียนที่ 80 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 80 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 100 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 80 องศาตะวันออกลากผ่านพื้นที่ดังนี้:
! scope="col" width="115" | พิกัด ! scope="col" width="190" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลคารา ! scope="row" | 🇷🇺 ! scope="row" style="background:#b0e0e6;" | ทะเลคารา ! scope="row" | 🇷🇺 ! scope="row" | 🇰🇿 ! scope="row" | ! scope="row" | 🇰🇿 ! scope="row" | 🇰🇬 ! scope="row" | ! scope="row" | อักไสชิน ! scope="row" | ! scope="row" | อักไสชิน ! scope="row" | 🇮🇳 ! scope="row" style="background:#b0e0e6;" | มหาสมุทรอินเดีย ! scope="row" | 🇱🇰 ! scope="row" style="background:#b0e0e6;" | มหาสมุทรอินเดีย ! scope="row" | 🇱🇰 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมทั้งหมดในกลุ่มจังหวัดที่ 6
กลุ่มจังหวัดที่ 6 ประกอบไปด้วยกรุงเทพมหานคร จังหวัดนนทบุรี และจังหวัดสมุทรปราการ
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 6
! colspan=2 | พรรค ! คะแนนเสียง ! ร้อยละ
ผู้สมัครได้รับการเลือกตั้งในกลุ่มจังหวัดที่ 6
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 6 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดนนทบุรี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดนนทบุรี
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนนทบุรี (ยกเว้นตำบลไทรม้า และตำบลบางรักน้อย) อำเภอบางกรวย และอำเภอบางใหญ่
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองนนทบุรี (เฉพาะตำบลไทรม้า และตำบลบางรักน้อย) อำเภอปากเกร็ด อำเภอบางบัวทอง และอำเภอไทรน้อย
กฎของโคไซน์
[[ไฟล์:Triangle with notations 2.svg|thumb|198px|right|รูปที่ 1 – กำหนดรูปสามเหลี่ยม มุม
α
(หรือ
A
),
β
B
), และ
γ
C
) เป็นมุมตรงข้ามด้าน
a
,
b
, และ
c
]]
ในตรีโกณมิติ กฎของโคไซน์ (law of cosines) เป็นกฎที่เกี่ยวกับความสัมพันธ์ระหว่างความยาวด้านของรูปสามเหลี่ยมกับโคไซน์ของมุมหนึ่งในรูปสามเหลี่ยมนั้น กฎของโคไซน์เขียนได้ดังสมการต่อไปนี้ กำหนดให้ชื่อของด้านและมุมเป็นไปตามรูปที่ 1 เมื่อ
เป็นมุมระหว่างด้านที่มีความยาว
และ
และตรงข้ามกับด้านที่มีความยาว
กฎของโคไซน์นั้นกล่าวครอบคลุมถึงทฤษฎีบทพีทาโกรัสด้วย ซึ่งเป็นทฤษฎีบทสำหรับรูปสามเหลี่ยมมุมฉากเท่านั้น ถ้ามุม
เป็นมุมฉาก (มีขนาด 90° หรือ undefined⁄2 เรเดียน) แล้ว
จะได้กฎของโคไซน์ที่ลดรูปเป็นทฤษฎีบทพีทาโกรัส
กฎของโคไซน์มีประโยชน์ในการคำนวณความยาวด้านที่สามของรูปสามเหลี่ยม เมื่อทราบความยาวด้านสองด้านและมุมที่มีด้านทั้งสองนั้นเป็นด้านประกอบ และสามารถคำนวณมุมของรูปสามเหลี่ยมได้ ถ้าทราบความด้านทั้งสาม
การใช้สูตรระยะทางระหว่างจุดสองจุด
พิจารณารูปสามเหลี่ยมที่มีด้านยาว
a
,
b
c
θ
รูปสามเหลี่ยมรูปนี้สามารถวางบนระบบพิกัดคาร์ทีเชียนโดยการลงจุดดังรูปที่ 2
จากสูตรระยะทางระหว่างจุดสองจุด จะได้
จากนั้นแก้สมการ
ข้อดีของการพิสูจน์นี้ คือ มันไม่จำเป็นต้องพิจารณาแยกเป็นกรณีต่าง ๆ ว่าเป็นรูปสามเหลี่ยมมุมแหลม มุมฉาก หรือมุมป้าน
การใช้ทฤษฎีบทพีทาโกรัส
ลากเส้นตรง AD\, ให้ตั้งฉากกับ BC\,
สมมติให้ DC\, ยาว x\, หน่วย
จาก ดังนั้น
โดยทฤษฎีบทของปีทากอรัส เราได้ว่า
เนื่องจาก
นอกจากนี้เรายังได้ความสัมพันธ์
ซึ่งสามารถพิสูจน์ได้ในทำนองเดียวกัน
อยู่ดี ๆ ก็
"อยู่ดีๆก็..." เป็นซิงเกิลของ WONDERFRAME ร่วมกับ YOUNGOHM ในปี พ.ศ. 2560 ประพันธ์เนื้อร้อง-แต่งทำนองโดย WONDERFRAME ร่วมกับ YOUNGOHM และเรียบเรียงโดย ธันวา เกตุสุวรรณ ออกจำหน่ายครั้งแรกในวันที่ 1 ธันวาคม พ.ศ. 2560
เนื้อหาของเพลงพูดถึง การบอกเล่าอารมณ์ของความเซ็งและสับสน ในความสัมพันธ์ที่ไม่แน่นอน จะรักจะเลิกก็ไม่รู้ อยู่ดีๆก็หายไลน์ไม่ตอบ
การตอบรับ
เพลง "อยู่ดีๆก็..." ติดอันดับสูงสุดที่ 1 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 5 กุมภาพันธ์ พ.ศ. 2561 และติดอันดับสูงสุดที่ 10 จากการจัดอันดับของ Joox ในชาร์ต จูกซ์ท็อป 100 ชาร์ต ประจำวันที่ 12 กุมภาพันธ์ พ.ศ. 2561
อาเบ อาวียาซียง เที่ยวบินที่ 1103
อาเบ อาวียาซียง เที่ยวบินที่ 1103 เป็นเที่ยวบินภายในประเทศคอโมโรสที่ออกเดินทางจากท่าอากาศยานนานาชาติเจ้าชายซะอีด อิบรอฮีม ในโมโรนี สู่ท่าอากาศยานมอเอลีบันดาร์เอสซาลามในมอเอลี โดยมีผู้โดยสาร 12 คน และลูกเรือ 2 คน
อุบัติเหตุ
เที่ยวบินที่ 1103 ออกเดินทางจากคอโมโรสเมื่อเวลา 11:50 น. ตามเวลาท้องถิ่น ในวันที่ 26 กุมภาพันธ์ พ.ศ. 2565 โดยมีการติดต่อครั้งสุดท้ายกับเที่ยวบินเมื่อเวลา 12:30 น. เครื่องบินตกลงสู่ทะเลห่างจากท่าอากาศยานมอเอลีประมาณ 2.5 กิโลเมตร (1.6 ไมล์)
เครื่องบิน
เครื่องบินที่เกิดเหตุคือ เซสนา 208D คาราวาน ทะเบียน 5H-MZA เกิดขึ้นในปี 2016 เครื่องบินดังกล่าวได้รับการติดตั้ง Pratt & Whitney Canada PT6A-140 เทอร์โบหนึ่งเครื่อง
ผู้โดยสารและลูกเรือ
บนเที่ยวบิน 1103 มีผู้โดยสาร 12 คน และลูกเรือ 14 คน โดยแต่ละคนมีสัญชาติดังนี้:
เซฟโปดอกซิม
เซฟโปดอกซิม (cefpodoxime)
สตีฟ นิโคล
สตีเฟน นิโคล (Stephen Nicol; เกิด 11 ธันวาคม ค.ศ. 1961) เป็นนักฟุตบอล โค้ช และผู้เชี่ยวชาญด้านฟุตบอลทางโทรทัศน์ชาวสกอตแลนด์ นิโคลเล่นเป็นแบ็กขวาเป็นส่วนใหญ่ และบางครั้งก็เล่นในตำแหน่งอื่นๆ ทั้งในแนวรับและมิดฟิลด์ เขาใช้เวลาส่วนใหญ่ในอาชีพนักฟุตบอลกับทีมลิเวอร์พูลที่ประสบความสำเร็จในช่วงคริสต์ทศวรรษ 1980 เขายังเป็นผู้เล่นตัวจริงของทีมชาติสกอตแลนด์และเป็น 1 ในสมาชิกทีมชาติสกอตแลนด์ในการแข่งขันฟุตบอลโลก 1986 ที่เม็กซิโก
นิโคลเริ่มต้นอาชีพค้าแข้งกับสโมสรท้องถิ่นคือ Ayr United ก่อนจะย้ายไปลิเวอร์พูลในปี ค.ศ. 1981 เขาคว้าแชมป์ดิวิชัน 1 5 สมัย เอฟเอคัพ 3 สมัย และยูโรเปียนคัพ 1984 ตลอด 14 ปีกับลิเวอร์พูล
รัฐสภาเฮลเลนิก
{{กล่องข้อมูล สภานิติบัญญัติ ฝ่ายค้าน (86) ฝ่ายค้านอื่น ๆ (56) }}
รัฐสภาเฮลเลนิก (Ελληνικό Κοινοβούλιο; หรือ Βουλή των Ελλήνων) หรือ รัฐสภากรีก คือรัฐสภาแห่งประเทศกรีซ ตั้งอยู่ที่พระราชวังเก่า ในกรุงเอเธนส์ รัฐสภาคือองค์กรสูงสุดทางประชาธิปไตยที่เป็นผู้แทนของปวงชนผ่านการเลือกตั้งสมาชิกรัฐสภา (MPs)
รัฐสภาเฮลเลนิกเป็นสภานิติบัญญัติระบบสภาเดี่ยวประกอบด้วยสมาชิกจำนวน 300 คน มาจากการเลือกตั้งโดยมีวาระสี่ปี ในระหว่าง ค.ศ. 1844–1863 และ ค.ศ. 1927–1935 เคยใช้ระบบสองสภาซึ่งมีสภาสูงหรือวุฒิสภา และสภาล่างหรือสภาผู้แทนราษฎร
เจ้าชายทากานางะ
เจ้าชายทากานางะ (尊良親王 (Takanaga shinnō); 1310-1337) เป็นพระราชโอรสองค์ที่ 2 ของ จักรพรรดิโกไดโงะ ของญี่ปุ่น พระองค์ต่อสู้เพื่อพระบิดาของพระองค์ในสงคราม ยุคราชสำนักเหนือ-ใต้
พระองค์ได้รับการแต่งตั้งเป็น เซอิโตโชกุน (Seitō Shōgun; ผู้บัญชาการทหารป้องกันภาคตะวันออก) ในเดือนพฤศจิกายน ค.ศ. 1335 พระองค์ร่วมมือกับ นิตตะ โยชิซาดะ ในการกวาดล้างผู้นำของ ราชสำนักเหนือ อาชิกางะ ทากาอูจิ และ อาชิกางะ ทาดาโยชิ
พระองค์ต่อสู้ในหลายศึกเคียงข้างนิตตะและนำกองทัพของพระองค์เข้าปิดล้อม นครหลวงเคียวโตะ ในปี ค.ศ. 1336
เจ้าชายทากานางะพร้อมกับพระอนุชาต่างพระมารดาของพระองค์ เจ้าชายสึเนนางะ ซึ่งถูกคุ้มกันโดยโยชิซาดะเพื่อหนีไปยัง แคว้นเอชิเซ็น ตามราชโองการขององค์จักรพรรดิ เพื่อหลบหนีจากการโจมตีของ ตระกูลอาชิกางะ โดยพวกเขาได้สร้างฐานที่มั่นขึ้นที่ ปราสาทคานางาซากิ ในเดือนมกราคม ค.ศ. 1337 ปราสาทคานางาซากิถูกปิดล้อม และในเดือนเมษายนภายในปราสาทขาดแคลนเสบียงอาหารถึงขั้นต้องฆ่าม้าและกินเนื้อทหารเพื่อประทังชีวิต ก่อนจะยอมแพ้ เจ้าชายทากานางะและบุตรชายของโยชิซาดะคือ นิตตะ โยชิอากิ ได้กระทำ เซ็ปปูกุ เมื่อปราสาทแตก
กรดไขมัน
กรดไขมัน (Fatty acid) เป็นกรดคาร์บอกซิลิก (carboxylic acid) ซึ่งมีหางเป็นโซ่แบบ อะลิฟาติก (aliphatic) ยาวมีทั้งกรดไขมันอิ่มตัว (saturated) และกรดไขมันไม่อิ่มตัว (unsaturated) กรดไขมันจะมีคาร์บอน อย่างน้อย 8 อะตอม และส่วนใหญ่จะเป็นจำนวนเลขคู่ เพราะกระบวนการชีวสังเคราะห์ ของกรดไขมันจะเป็นการเพิมโมเลกุลของอะซิเตต ซึ่งมีคาร์บอน อยู่ 2 อะตอม
ในอุตสาหกรรม กรดไขมันผลิตโดยการไฮโดรไลสิส (hydrolysis) เอสเตอร์ ลิงเกจส์ ในไขมัน หรือน้ำมันในรูปของ ไตรกลีเซอไรด์ (triglyceride) ด้วยการกำจัด กลีเซอรอล ออกไป ดู โอลีโอเคมิคอล (oleochemical)
ชนิดของกรดไขมัน
กรดไขมันที่มีพันธะคู่จะเรียกว่ากรดไขมันไม่อิ่มตัว กรดไขมันที่ไม่มีพันธะคู่จะเรียกว่ากรดไขมันอิ่มตัว จะแตกต่างกันในความยาวเช่นกัน
ความยาวของห่วงโซ่กรดไขมันอิสระ
ห่วงโซ่กรดไขมันที่แตกต่างกันตามความยาวแบ่งออกมักจะสั้นไปยาวมาก
กรดไขมันไม่อิ่มตัว
กรดไขมันไม่อิ่มตัวมีอย่างน้อยอยู่ 1 มากกว่าพันธะคู่ระหว่างอะตอมคาร์บอน (คู่ของอะตอมคาร์บอนเชื่อมต่อกันด้วยพันธะคู่สามารถอิ่มตัวโดยการเพิ่มไฮโดรเจนอะตอมที่แปลงจากพันธะคู่ไปพันธะเดี่ยว ดังนั้นพันธะคู่จึงเรียกว่ากรดไขมันไม่อิ่มตัว) 2 อะตอมคาร์บอนในห่วงโซ่ที่ถูกผูกไว้ไปด้านข้างของพันธะคู่สามารถเกิดขึ้นได้ในการกำหนดค่าซีสหรือทรานส์
กรดไขมันจำเป็น
กรดไขมันที่จำเป็นโดยร่างกายมนุษย์และสัตว์ แต่ไม่สามารถสังเคราะห์ขึ้นเองได้
กรดไขมันอิ่มตัว
กรดไขมันอิ่มตัวที่มีสายห่วงโซ่กรดคาร์บอกซีลิกยาวว่ามักจะมีระหว่างวันที่ 12 และ 24 อะตอมคาร์บอนและไม่มีพันธะคู่ ดังนั้นกรดไขมันอิ่มตัวจะอิ่มตัวกับไฮโดรเจน (ตั้งแต่พันธะคู่ลดจำนวนของไฮโดรเจนในแต่ละคาร์บอน) เพราะกรดไขมันอิ่มตัวมีเฉพาะพันธะเดี่ยว อะตอมคาร์บอนแต่ละภายในห่วงโซ่มี 2 ไฮโดรเจนอะตอม (ยกเว้นโอเมก้าคาร์บอนที่ปลายซึ่งมี 3 ไฮโดรเจน)
ซูบารุ 1500
Subaru 1500 เป็นรถยนต์รุ่นแรกที่ผลิตโดย ฟูจิ เฮฟวี่ อินดัสทรี ในระหว่างขั้นตอนการพัฒนานั้นได้ใช้โค้ดเนมว่าP1
Subaru 1500 รุ่นแรกใช้เครื่องยนต์ 1.5 ลิตร OHV รหัส "FG4A" รุ่นเดียวกับที่ใช้อยู่ใน เปอโยต์ 404 ต่อมาได้ใช้เครื่องยนต์ที่พัฒนาขึ้นมาเอง รหัส "L4-1" เป็นเครื่องยนต์ 1.5 ลิตร OHV ระบายความร้อนด้วยน้ำ และมีน้ำหนักเบาลงกว่าเครื่องยนต์ "FG4A" ถึง 20%
เซฟติบูเทน
เซฟติบูเทน (Ceftibuten)
มัตเตโอ ดาร์มีอัน
มัตเตโอ ดาร์มีอัน (Matteo Darmian) เกิดเมื่อวันที่ 2 ธันวาคม ค.ศ. 1989 เป็นนักฟุตบอลชาวอิตาลี ปัจจุบันเล่นให้กับอินเตอร์มิลานและฟุตบอลทีมชาติอิตาลี ในตำแหน่งฟุลแบ็ก เขาเริ่มอาชีพของเขาที่มิลานขณะมีอายุ 17 ปี ในปี ค.ศ. 2009 เขาได้เข้าร่วมทีมปาโดวาซึ่งเขาช่วยให้ทีมรอดจากการตกอันดับจากเซเรียเบในฤดูกาลนั้น หลังจากนั้นเขาก็กลับไปที่เซเรียอากับทีมปาแลร์โม และหนึ่งปีต่อมาเขาได้ย้ายไปเล่นให้โตรีโน และได้ย้ายไปแมนเชสเตอร์ยูไนเต็ดในเดือนกรกฎาคม ค.ศ. 2015
แหล่งข้อมูลอื่น
1989
4K
4K อาจหมายถึง
รักไม่ต้องการเวลา
"รักไม่ต้องการเวลา" เป็นซิงเกิลของวงดนตรีเคลียร์ สังกัดค่ายจีนี่เรคคอร์ดส จากอัลบั้มชุดที่ 2 ไบรเทอร์เดย์ ประพันธ์เนื้อร้องโดยเกี้ยวเกล้า พูนชัย ทำนองโดยดนัย ธงสินธุศักดิ์
มิวสิควิดีโอเพลงนี้นี้เผยแพร่ในวันที่ 23 กุมภาพันธ์ พ.ศ. 2552 ทางช่อง จีนี่ร็อค (Genierock) สื่อถึงการให้หลาย ๆ คนกลับไปมอ­งคนข้าง ๆ ของตัวเอง รักเขาให้มาก ๆ และขอให้มีความสุขกับสิ่งที­่ดีที่สุด
ในปี พ.ศ. 2553 เพลง "รักไม่ต้องการเวลา" เป็นเพลงประกอบภาพยนตร์เรื่อง กวน มึน โฮ ของค่ายจีทีเอช ขับร้องโดยหนึ่งธิดา โสภณ นักร้องและนักแสดงนำ เรียบเรียงใหม่โดยวัฒนกร ศรีวัง มิวสิควิดีโอเผยแพร่ในวันที่ 19 สิงหาคม พ.ศ. 2553
พรรคนวัตกรรมญี่ปุ่น
พรรคนวัตกรรมญี่ปุ่น (Japan Innovation Party) พรรคการเมืองจาก ประเทศญี่ปุ่น ก่อตั้งเมื่อวันที่ 22 กันยายน พ.ศ. 2557 เกิดจากการควบรวมกันของ 2 พรรคการเมืองขนาดเล็กโดยมีนาย โยะริฮิสะ มัตสึโนะ อดีต ส.ส. จาก พรรคประชาธิปไตยญี่ปุ่น หรือ ดีพีเจ เป็นหัวหน้าพรรค
ต่อมาวันที่ 24 กุมภาพันธ์ พ.ศ. 2559 ทางพรรคและพรรคประชาธิปไตยญี่ปุ่นได้ลงนามในการจัดตั้งพรรคการเมืองใหม่เพื่อการเลือกตั้งสมาชิก ราชมนตรีสภา ในช่วงฤดูร้อนปี พ.ศ. 2559 ในวันที่ 14 มีนาคม พ.ศ. 2559 ได้มีการเปิดเผยชื่อพรรคการเมืองใหม่ที่ได้ก่อตั้งขึ้นโดยใช้ชื่อว่า พรรคประชาธิปไตย (ญี่ปุ่น) โดยใช้ชื่อภาษาญี่ปุ่นว่า Minshinto
ในวันที่ 27 มีนาคม พ.ศ. 2559 ทางพรรคนวัตกรรมญี่ปุ่นและพรรคประชาธิปไตยญี่ปุ่นได้ทำการเปิดตัวพรรคประชาธิปไตย (ญี่ปุ่น) อย่างเป็นทางการทำให้การดำเนินงานของพรรคทั้ง 2 ต้องยุติลง
วัลเทอร์ ไรน์ฮาร์ท
พลเอกทหารราบ วัลเทอร์ กุสทัฟ ไรน์ฮาร์ท (Walther Gustav Reinhardt) เป็นนายทหารชาวเยอรมัน ดำรงตำแหน่งรัฐมนตรีการสงครามปรัสเซียคนสุดท้าย และได้ประเดิมเป็นอธิบดีกรมทหารบก สังกัดกระทรวงไรชส์แวร์ นายพลไรน์ฮาร์ทเป็นผู้ภักดีต่อรัฐบาลใหม่จากการเลือกตั้ง และเป็นหนึ่งในนายทหารระดับสูงไม่กี่คนที่กล้าออกคำสั่งให้กองทหารยิงกลุ่มก่อความไม่สงบ
วัลเทอร์ ไรน์ฮาร์ท เกิดเมื่อ 24 มีนาคม ค.ศ. 1872 ในเมืองชตุทท์การ์ท เป็นบุตรของพลตรี เอากุสท์ ฟ็อน ไรน์ฮาร์ท (August von Reinhardt) แห่งกองทัพหลวงเวือร์ทเทิมแบร์ค กับนางเอมีเลีย ฟ็อน วีเดินมัน (Emilie von Wiedenmann)
ในช่วงต้น ค.ศ. 1918 พันเอก วัลเทอร์ ไรน์ฮาร์ท ได้รับตำแหน่งผู้บังคับการปลดประจำการ (Leiter der Demobilmachung) ขึ้นกับกระทรวงการสงครามปรัสเซีย หลังเสร็จสิ้นสงครามโลกครั้งที่หนึ่ง เมื่อการปฏิวัติเริ่มขึ้นในเยอรมนี เขาเป็นผู้นำกำลังทหารเข้าปกป้องทำเนียบนายกรัฐมนตรีและได้รับความไว้วางใจจากฟรีดริช เอเบิร์ท นายกรัฐมนตรีคนใหม่ ต่อมาในวันที่ 2 มกราคม ค.ศ. 1919 ไรน์ฮาร์ทได้รับแต่งตั้งเป็นรัฐมนตรีการสงคราม และยังยอมรับตำแหน่งสมาชิกในคณะมนตรีผู้แทนราษฎร (Rat der Volksbeauftragten) อันเป็นคณะรัฐบาลชั่วคราวหลังสิ้นสุดระบอบจักรพรรดิ
เดือนกุมภาพันธ์ ค.ศ. 1919 ภายหลังการเลือกตั้งและได้รัฐบาลใหม่ในระบอบสาธารณรัฐ พันเอกไรน์ฮาร์ทในฐานะรัฐมนตรีการสงคราม จึงเป็นสมาชิกคณะรัฐมนตรีใหม่ของฟิลลิพ ไชเดอมัน โดยอัตโนมัติ ต่อมาในเดือนกรกฎาคม ผู้นำกองทัพอย่างจอมพล เพาล์ ฟ็อน ฮินเดินบวร์ค และพลโท วิลเฮ็ล์ม เกรอเนอร์ ลาออกทั้งคู่ คณะเสนาธิการใหญ่จึงถูกยุบ รัฐธรรมนูญฉบับใหม่ซึ่งบังคับใช้ในเดือนสิงหาคมกำหนดให้รัฐมนตรีกลาโหมกุสทัฟ น็อสเคอ ดำรงตำแหน่งผู้บัญชาการสูงสุดแห่งไรชส์แวร์ กระทรวงการสงครามของสี่แคว้นในเยอรมนี (ไบเอิร์น, ซัคเซิน, เวือร์ทเทิมแบร์ค, ปรัสเซีย) จึงถูกยุบและผนวกรวมกันเข้าเป็นกระทรวงไรชส์แวร์ในวันที่ 13 กันยายน ค.ศ. 1919 พันเอกไรน์ฮาร์ทจึงมีตำแหน่งใหม่เป็นอธิบดีกรมทหารบก (Chef der Heeresleitung) ตำแหน่งสูงสุดในกองกำลังป้องกันตนเองทางบกของเยอรมนี และได้รับเลื่อนยศเป็นพลตรี ในช่วงนี้เขามีงานหลักในการลดขนาดเหล่าทัพบกให้เหลือกำลังพลไม่เกินหนึ่งแสนนายตามข้อกำหนดในสนธิสัญญาแวร์ซาย พลตรีไรน์ฮาร์ทลาออกพร้อมกับฐมนตรีกลาโหมน็อสเคอในเดือนมีนาคม ค.ศ. 1920 พลเอก ฮันส์ ฟ็อน เซคท์ เข้ารับช่วงต่อเป็นอธิบดีกรมทหารบก  หลังลาออกจากตำแหน่งอธิบดีกรมทหารบก ไรน์ฮาร์ทก็ยังคงทำงานในไรชส์แวร์ต่อไปในตำแหน่งผู้บังคับหน่วยทหารจนเสียชีวิตใน ค.ศ. 1930
แหล่งข้อมูลอื่น
18721930
เซฟดิเนียร์
เซฟดิเนียร์ (Cefdinir)
ศุภลักษณ์ อัมพุช
ศุภลักษณ์ อัมพุช (ชื่อเล่น แอ๊ว) เกิดเมื่อ พ.ศ. 2498 ปัจจุบันเป็นประธานกรรมการบริหารกลุ่มเดอะมอลล์ จากข้อมูลเมื่อ พ.ศ. 2564 ของนิตยสาร ฟอบส์ ฉบับภาษาไทย ศุภลักษณ์เป็นเศรษฐินีที่ร่ำรวยที่สุดในไทยเป็นอันดับ 3 ด้วยมูลค่าทรัพย์สิน 36,000 ล้านบาท
ประวัติ
ศุภลักษณ์ อัมพุช เป็นบุตรคนที่ 2 ของนายศุภชัยและนางบุญเลี้ยง (สกุลเดิม กันเขตต์) มารดาถึงแก่กรรมตั้งแต่เธอยังเด็ก
เมื่อไม่สำเร็จจากโครงการในเมือง เดอะมอลล์เข้าหากลุ่มลูกค้าย่านชานเมืองแทน โดย พ.ศ. 2532 จากพื้นที่สวนมะพร้าวย่านฝั่งธนบุรีถูกพัฒนาเป็นเดอะมอลล์ ท่าพระ ต่อมา พ.ศ. 2534 เปิดเดอะมอลล์ งามวงศ์วาน พ.ศ. 2537 เปิดตัวพร้อมกันทั้งสาขาบางแคและเดอะมอลล์ 8 สาขาบางกะปิ จากนั้นได้จับกลุ่มลูกค้าที่มีรายได้สูงขึ้นเป็นครั้งแรกด้วยการเปิดโครงการเอ็มโพเรียม ร่วมกับกลุ่มโสภณพนิช เมื่อ พ.ศ. 2540 แม้จะเกิดวิกฤตต้มยำกุ้ง แต่รายได้ของดิเอ็มโพเรียมในปีแรกก็ทำได้ดี ภายหลังได้มีโครงการ ดิ เอ็มดิสทริค ประกอบไปด้วย 3 ศูนย์การค้าหลัก คือ เอ็มโพเรียม เอ็มควอเทียร์ และเอ็มสเฟียร์ จนกระทั่งเปิดสยามพารากอนจากการร่วมทุนกับสยามพิวรรธน์ เธอรับบทบาทเป็นกำลังหลักในการสร้างสยามพารากอนให้เป็นจุดหมายปลายทางในการท่องเที่ยวที่สำคัญของกรุงเทพ
ด้านตำแหน่งการทำงาน ศุภลักษณ์เริ่มทำงานในตำแหน่ง ผู้จัดการฝ่ายการค้า บริษัท เดอะมอลล์ ดีพาร์ท เม้นท์สโตร์ จำกัด ปัจจุบันเธอดำรงตำแหน่งรองประธานกรรมการบริหารอาวุโส บริษัท เดอะมอลล์ กรุ๊ป จำกัด รองประธานกรรมการบริหารอาวุโส บริษัท ดิ เอ็มโพเรียม ช้อปปิ้ง คอมเพล็กซ์ จำกัด และรองประธานกรรมการบริหาร บริษัท สยามพารากอน ดีเวลลอปเม้นท์ จำกัด
พ.ศ. 2564 ศุภลักษณ์ได้รับมอบเครื่องราชอิสริยาภรณ์ชั้นสูงสุดของประเทศฝรั่งเศส เชอวาลีเยเลฌียงดอเนอร์ ชั้นอัศวิน (Chevalier de la Légion d'Honneur) เพื่อยกย่องและเชิดชูบุคคลที่มีผลงานโดดเด่น ในการส่งเสริมและพัฒนาธุรกิจแฟชั่นแบรนด์หรูของฝรั่งเศสในประเทศไทย จากข้อมูลเมื่อ พ.ศ. 2564 ของนิตยสาร ฟอบส์ ฉบับภาษาไทย ศุภลักษณ์เป็นเศรษฐินีที่ร่ำรวยที่สุดในไทยเป็นอันดับ 3 ด้วยมูลค่าทรัพย์สิน 36,000 ล้านบาท
อึ่งน้อย
อึ่งน้อยในภาษาจีนแต้จิ๋วหรือหวงเหลียนในภาษาจีนกลาง อยู่ในวงศ์ Ranunculaceae เป็นพืชท้องถิ่นในจีน เปลือกสีน้ำตาล เนื้อในสีเหลืองทอง ตรงกลางมีลายแดงอมน้ำตาล ในเหง้ามีสารจำพวก isoquinoline อัลคาลอยด์ และ berberine ในตำรายาจีนใช้ทำยาขับพิษ ขับร้อน ใช้ย้อมสีผ้าฝ้ายและเส้นใยได้
ฟร็องแซ็งโฟ (ช่องโทรทัศน์)
ฟร็องแซ็งโฟได้ทดลองออกอากาศผ่านระบบออนไลน์เมื่อวันที่ 31 สิงหาคม พ.ศ. 2559 ก่อนที่จะเริิ่มออกอากาศผ่านโทรทัศน์ภาคพื้นดินระบบดิจิทัลและโทรทัศน์เคเบิลในวันที่ 1 กันยายน ปีเดียวกัน เวลา 20:00 น.
โดยฟร็องแซ็งโฟ ออกอากาศรายการสดตั้งแต่เวลา 06:00–24:00 น. โดยมีรายการข่าวทุกชั่วโมงช่วงละ 12 นาที และมีสรุปข่าวทุก ๆ 20, 40 และ 50 นาทีของชั่วโมง นอกจากนี้ยังมีการนำรายการวิทยุจากสถานีวิทยุฟร็องแซ็งโฟมาออกอากาศคู่ขนานผ่านโทรทัศน์ ส่วนเวลา 24:00–06:00 น. จะรับสัญญาณรายการจากฟร็องส์แว็งต์-กัทร์ ภาคภาษาฝรั่งเศส
ซีอีวีแชมเปียนส์ลีก ฤดูกาล 2015–16
ทีมที่เข้าร่วม
ด้านล่างนี้คือจำนวนทีมที่เข้าร่วมการแข่งขัน: W/C = ไวลด์การ์ด
การแบ่งกลุ่ม
การจับฉลากแบ่งกลุ่มจัดขึ้นที่ เวียนนา, ประเทศออสเตรีย เมื่อวันที่ 2 กรกฎาคม ค.ศ. 2015
รอบเพลย์ออฟ 6 ทีม
1กูชีเนลูเบชีวีตาโนวาชนะในเซ็ทตัดสินด้วยคะแนน 17–15
อำเภอเกษตรสมบูรณ์
อำเภอเกษตรสมบูรณ์ เป็นอำเภอหนึ่งของจังหวัดชัยภูมิ
ประวัติ
บริเวณเมืองยางหรืออำเภอเกษตรสมบูรณ์ในปัจจุบัน เคยเป็นชุมชนทางผ่านอีกเส้นทางหนึ่งที่ติดต่อระหว่างกรุงเทพมหานครกับกรุงเวียงจันทน์ ขบวนส่งส่วยหรือกองทัพมักพักค้างแรมบริเวณนี้ มีหลักฐานร่องรอยการตั้งทัพหรือการหยุดพักปรากฏบริเวณที่ชาวบ้านเรียก "ท่าหลวง" ในปัจจุบัน ในปี พ.ศ. 2452 พระยาจ่าแสง ได้มาตรวจราชการที่เมืองผักปังหรือเมืองภูเขียว เห็นว่าเมืองภูเขียวกับเมืองยางตั้งอยู่ไม่ไกลกันมากนัก จึงได้ยุบเมืองยางไปขึ้นการปกครองกับเมืองภูเขียว ชื่อว่า "อำเภอเกษตรสมบูรณ์" ต่อมาได้ยุบอำเภอเกษตรสมบูรณ์ลงเป็น "กิ่งอำเภอเกษตรสมบูรณ์" มีขุนราษฎร์ (กอง บุนนาค) เป็นปลัดอำเภอหัวหน้ากิ่งคนแรก และเปลี่ยนชื่อเป็น "กิ่งอำเภอบ้านยาง" ในปี พ.ศ. 2460 และได้รับการยกฐานะขึ้นเป็นอำเภอเมื่อวันที่ 27 กุมภาพันธ์ พ.ศ. 2481 ชื่อ "อำเภอเกษตรสมบูรณ์" มีขุนนิกรนันทกิจเป็นนายอำเภอคนแรก
ที่ตั้งและอาณาเขต
อำเภอเกษตรสมบูรณ์มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเกษตรสมบูรณ์แบ่งเขตการปกครองย่อยออกเป็น 11 ตำบล 144 หมู่บ้าน ได้แก่
การปกครองส่วนท้องถิ่น
ท้องที่อำเภอเกษตรสมบูรณ์ประกอบด้วยองค์กรปกครองส่วนท้องถิ่น 13 แห่ง ได้แก่
ซูบารุ 360
ในประเทศญี่ปุ่นนั้น ซูบารุ 360 มีชื่อเล่นว่า เลดี้บัก(Ladybug) ที่แปลว่าแมลงเต่าทอง ซูบารุ 360 ถือเป็นหนึ่งในรถยนต์ญี่ปุ่นที่ขายดีที่สุด ถึงแม้จะมีเพียงแค่เจเนอร์เรชั่นเดียวก็ตาม นาย มัลคอม บริคลิน ได้น้ำเข้ารถยนต์ ซูบารุ 360 จำนวน 10,000 คัน ไปจำหน่ายใน ประเทศสหรัฐอเมริกา โดยใช้ข้อความโฆษณาว่า "ถูกและขี้เหร่".
เครื่องยนต์และการออกแบบ
ซูบารุ 360 ใช้เครื่องยนต์ขนาด 356cc 2 จังหวะ 2 สูบเรียง โดยถูกจัดวางไว้ที่บริเวณด้านท้ายของตัวรถ ในแนวขวางกับตัวรถ และถูกเปิดตัวครั้งแรกในวันที่ 3 มีนาคม ปี 1958
ในรุ่นแรกที่ผลิตออกมานั้น จะมีลักษณะเด่นด้วยเบาะแถวหน้าตอนยาว(ลักษณะคลายกับเบาะของรถกระบะบรรทุกตอนเดียว), แผงคอนโซลหน้าจะผลิตจากโลหะทั้งชิ้นและใช้ระบบเกียร์ธรรมดาแบบ 3 จังหวะอีกด้วย ส่วนในรุ่นที่ผลิตตามออกมาในภายหลังจะมีการเพิ่มอุปกรณ์ต่างๆเข้ามา ในบางรุ่นย่อยจะติดตั้งช่องใส่สำภาระที่หลังเบาะนั่ง, กระจกข้างแถว2สามารถแง้มเปิดได้ในลักษณะคล้ายกระจกแค็ปของรถกระบะ, เปลี่ยนจากเบาะแถวยาวเป็นเบาะแยกสำหรับผู้ขับขี่และผู้โดยสาร, ช่องสำหรับเก็บแผนที่, เกียร์ธรรมดาแบบ 4 จังหวะและสามารถเลือกติดตั้งเกีร์ธรรมดา 3 จังหวะแบบคลัตช์อัตโนมัติ(Autoclutch) ซึ่งในรุ่นคลัตช์อัตโนมัตินี้จะไม่มีการติดตั้งแป้นคลัตช์มาให้ คลัตช์จะถูกควบคุมการทำงานด้วยแม่เหล็กไฟฟ้าแทน นอกจากที่กล่าวมาแล้วนั้นเอกลักษณ์ที่สำคัญของ ซูบารุ 360 อีกข้อหนึ่งคือถังน้ำมันเชื้อเพลิงถูกติดตั้งไว้สูงกว่าเครื่องยนต์ จึงไม่จำเป็นที่จะต้องใช้ปั๊มเชื้อเพลิงแบบรถยนต์รุ่นอื่นๆ แต่อาศัยการไหลตามแรงโน้มถ่วงลงสู่ระบบจ่ายเชื้อเพลิงก่อนเข้าสู่เครื่องยนต์ต่อไป
ประสิทธิภาพ
ในiรุ่นที่ใช้ระบบเกียร์ธรรมดา 3จังหวะนั้น สามารถทำความเร็วูงสุดได้ถึง 60 ไมล์ต่อชัวโมง หรือ ประมาณ 97 กิโลเมตรต่อชั่วโมง ด้วยน้ำหนักตัวประมาณ 450 กิโลกรัม ส่งผลให้ ซูบารุ 360 ได้รับการยกเว้นจากการบังคับใช้กฎระเบียบด้านความปลอดภัยของสหรัฐอเมริกา รายงานผู้บริโภคของสหรัฐอเมริกาบันทึกไว้ว่า ซูบารุ 360 สามารถทำความเร็วจาก 0-60 ไมล์ต่อชั่วโมง ได้ที่ประมาณ 37 วินาที และอัตราการบริโภคที่ประมาณ 25-35 ไมล์ ต่อ แกลลอน หรือ ประมาณ 11-15 กิโลเมตร ต่อ ลิตร เครื่องยนต์ EK31 รุ่นแรก มีกำลังเพียง 16 แรงม้าเท่านั้น ส่วนในรุ่นสปอร์ทที่ใช้เครื่องยนต์ EK32 มีกำลังเพิ่มขึ้นเป็น 25 แรงม้า และ 36 แรงม้าในรุ่นสุดท้ายของสายการผลิต ในรุ่นส่งออกนั้น ซูบารุได้ติดตั้งเครื่องยนต์ EK51 เพื่อแทนที่เครื่องยนต์ EK31 เดิม ทำให้ได้กำลังเพิ่มขึ้นเป็น 23 แรงม้าอีกด้วย
รูปแบบตัวถัง
ซูบารุ 360 ถูกผลิตออกมาหลาหหลายรูปแบบตัวถัง ไม่ว่าจะเป็น 2 ประตู สเตชั่นวาก่อน (ซูบารุเรียกตัวถังสเตชั่นวาก่อนว่า คัสต้อม), ตัวถัง 2 ประตู เปิดประทุน, และตัวถัง 2 ประตู ซีดาน ที่ใช้เป็นพื้นฐานให้ต่อยอดไปเป็นรุ่นสปอร์ทที่ถูกผลิตออกมาถึง2รุ่นด้วยกัน รุ่นแรกคือ ซูบารุ ยัง เอส (Young S) มาพร้อมกับเครื่องยนต์ที่ถูกปรับปรุงขึ้นเล็กน้อย ซูบารุเรียกเครื่องยนต์ที่ถูกปรับปรุงนี้ว่า EK32F และยังใช้เกียร์ธรรมดา 4 จังหวะแทนเกียร์ 3 จังหวะเดิมอีกด้วย ภายในห้องโดยสารได้มีการเปลี่ยนจากเบาะเดี่ยวตอนยาวมาใช้เป็นเบาะแยกสำหรับผู้ขับขี่และผู้โดยสารแทน ส่วนภายนอกนั้น หลังคาได้มีการคาดแถบสีขาวเข้าไปและทำเป็นร่องบุ๋มไว้สำหรับใส่กระดานโต้คลื่นอีกด้ว รุ่นต่อมาคือ ซูบารุ ยัง เอสเอส (Young SS) ในภาพรวมของ ยังเอสเอส นั้นมีความคล้ายคลึงกับ ยังเอส เพียงแต่ซูบารุทำการปรับปรุงเครื่องยนต์อีกครั้ง โดยการเปลี่ยนมาใช้กระบอกสูบชุบแข็ง และคาร์บูเรเตอร์คู่รุ่นBS32จาก มิคูนิ โซเลกซ์(Mikuni-Solex) ซูบารุเรียกเครื่องยนต์ที่ถูกปรับปรุงใหม่นี้ว่า EK32S ผลจากการปรับปรุงในครั้งนี้ ส่งผลให้เครื่องยนต์มีแรงม้าสูงถึง 36 แรงม้า (หรือประมาณ 27 กิโลวัตต์) ทำให้เครื่องยนต์รุ่นนี้มีอัตราส่วนแรงม้าต่อปริมาตรเครื่องยนต์ที่ 100 แรงม้าต่อลิตร
ในปี 1961 ซูบารุได้ผลิตรถตู้และรถบรรทุกเล็ก ที่มีชื่อว่า ซูบารุแซ็มบ้า โดยซูบารุได้นำเครื่องยนต์ของ ซูบารุ 360 มาใช้ในรถตู้และรถบรรทุกใหม่นี้ด้วย จากขนาดตัวรถที่กระทัดรัด สามารถขับไปในตรอกซอกซอยที่มีขนาดเล็กได้ดี และยังประหยัดน้ำมันอีกด้วย ส่งผลให้รถบรรทุกเล็กนี้ได้รับความนิยมอย่างรวดเร็ว ส่วนในรุ่นที่ผลิตเพื่อส่งออกนั้นรู้จักในชื่อ ซูบารุ 450 ชื่อใหม่นี้มาจากการที่ซูบารุเปลี่ยนเครื่องยนต์จาก EK31 เดิม มาใช้เครื่องยนต์ EK51 ซึ่งมีขนาด 423cc แทน ในบางประเทศรู้จัก ซูบารุ 450 ในชื่อ ซูบารุ ไมอา(Subaru Maia)
เขาญิลดียะฮ์
เขาญิลดียะฮ์ (جبل جلدية) เป็นภูเขาในประเทศซาอุดีอาระเบีย มีความสูง 1,107 เมตร ภูเขาและเนินรอบ ๆ มีคุณค่าทางโบราณคดีโดยมีศิลปะสกัดหินที่สืบได้ถึงยุคก่อนประวัติศาสตร์ นอกจากนี้ยังได้รับการกล่าวถึงในกวีนิพนธ์อาหรับด้วย
เขาญิลดียะฮ์เป็นจุดหมายตาสำคัญสำหรับผู้แสวงบุญเพราะสามารถมองเห็นได้จากระยะไกล และในสมัยอัรเราะชีด ภูเขานี้เป็นจุดสำคัญในการรวมพลก่อนจะไปโจมตีที่อื่น
นักบูรพคดีศึกษาในคริสต์ศตวรรษที่ 17–19 อย่างเดาตี (Doughty), ฮิวเบอร์ (Huber), แอนน์ บลันต์ (Anne Blunt) และโมเซลล์ (Moselle) กล่าวถึงภูเขาลูกนี้ในบันทึกของพวกเขา และ Julius Ouitinj วาดภาพภูเขาลูกนี้
จูไห่
จูไห่ (เยล: Jyūhói) เป็นนครระดับจังหวัดตั้งอยู่ริมฝั่งตะวันตกของชะวากทะเลของแม่น้ำเพิร์ล บนชายฝั่งตอนกลางของมณฑลกวางตุ้งตอนใต้ สาธารณรัฐประชาชนจีน อยู่บริเวณมุมตะวันออกเฉียงใต้ของดินดอนสามเหลี่ยมปากแม่น้ำเพิร์ล ความหมายของจูไห่เมื่อแปลตรงตัวคือ "ทะเลไข่มุก" ซึ่งมาจากสถานที่ตั้งของเมืองซึ่งอยู่ติดปากแม่น้ำเพิร์ลไหลลงสู่ทะเลจีนใต้ ทิศตะวันตกของจูไห่ติดกับเจียงเหมิน ทิศเหนือติดกับจงชาน และทิศตะวันออกเฉียงใต้ติดกับมาเก๊า และมีอาณาเขตทางทะเลติดกับเชินเจิ้นและฮ่องกงทางตะวันออกเฉียงเหนืออีกฝั่งของปากแม่น้ำ
จูไห่เป็นหนึ่งในสี่เขตเศรษฐกิจพิเศษในช่วงแรกที่ก่อตั้งขึ้นในปี 1980 และเป็นหนึ่งในสถานที่ท่องเที่ยวชั้นนำของจีนที่เรียกว่า ริเวียร่าของจีน (Chinese Riviera) แม้ว่าเมืองนี้จะตั้งอยู่ในภูมิภาคที่พูดภาษากวางตุ้ง แต่ปัจจุบันประชากรส่วนใหญ่เป็นผู้ที่พูดภาษาจีนกลางที่อพยพมาจากมณฑลทางตอนในของประเทศ
ศูนย์กลางเมืองของจูไห่ ซึ่งตั้งอยู่ทางตะวันออกเฉียงเหนือของเขตการปกครองนครจูไห่ เป็นส่วนหนึ่งของพื้นที่รอบอ่าวกวางตุ้ง-ฮ่องกง-มาเก๊า (Guangdong-Hong Kong-Macau Greater Bay Area) ซึ่งเป็นเขตเมืองที่ใหญ่ที่สุดในโลกด้วยจำนวนผู้อยู่อาศัยกว่า 44,478,513 คน ตามข้อมูลสำมะโนประชากรปี 2010 ซึ่งครอบคลุม เชินเจิ้น ตงกว่าน ฝัวชาน จงชาน มาเก๊า ฮ่องกง ส่วนใหญ่ของกว่างโจว และส่วนเล็ก ๆ ของเจียงเหมินและฮุ่ยโจว
จากรายงานของสถาบันสังคมศาสตร์แห่งสาธารณรัฐประชาชนจีนในปี 2014 ระบุว่าจูไห่เป็นเมืองที่น่าอยู่ที่สุดในประเทศจีน
ภูมิอากาศ
จูไห่มีสภาพอากาศชื้นแบบกึ่งเขตร้อน ได้รับผลกระทบจากลมมรสุมเอเชียตะวันออก (เขตภูมิอากาศเคิพเพินแบบ Cwa) ซึ่งควบคุมโดยทะเลจีนใต้ โดยมีฤดูร้อนที่ยาวนาน อากาศร้อนและชื้น มีพายุฝนฟ้าคะนองบ่อย และฤดูหนาวที่สั้น อบอุ่นและแห้งแล้ง อุณหภูมิสูงสุดเฉลี่ยในเดือนมกราคมและกรกฎาคมอยู่ที่ 18 และ 32 °C (64 และ 90 °F) ตามลำดับ ไม่มีหิมะและไม่เคยมีการบันทึกน้ำค้างแข็งในบริเวณใจกลางเมือง ในทางกลับกัน คลื่นความร้อนที่มีอุณหภูมิสูงจะไม่ปรากฏขึ้นในขณะที่เคลื่อนเข้าสู่แผ่นดิน จูไห่ได้รับการเสนอชื่อให้เป็นเมืองที่น่าอยู่ที่สุดแห่งหนึ่งของจีน จึงมีโครงการอสังหาริมทรัพย์มากมายที่นี่ ผู้อยู่อาศัยจากแผ่นดินใหญ่ โดยเฉพาะอย่างยิ่งผู้ที่มาจากทางเหนือ จะซื้อบ้านและใช้เวลาช่วงฤดูหนาวในจูไห่
เซฟีพิม
เซฟีพิม (Cefepime)
เซฟดิโตเรน
เซฟดิโตเรน (Cefditoren) เป็นยาปฏิชีวนะแบบออกฤทธิ์กว้างชนิดหนึ่ง ให้ด้วยวิธีกิน สามารถใช้รักษาโรคติดเชื้อที่เกิดจากเชื้อที่ไวต่อยานี้ เช่น โรคปอดบวม และโรคอื่นๆ ถือเป็นยาเซฟาโลสปอรินชนิดกินรุ่นที่ 3 มีผลแบบกว้างต่อเชื้อก่อโรคทั้งแบคทีเรียแกรมบวกและแบคทีเรียแกรมลบ และยังมีฤทธิ์ต่อเชื้อดื้อยาได้บางชนิดเนื่องจากไม่ถูกย่อยสลายผ่านกระบวนการไฮโดรไลซิสด้วยเอนไซม์เบต้าแลคทาเมสที่พบได้ทั่วไป
คลื่นสึนามิ
คลื่นสึนามิ เป็นกลุ่มคลื่นน้ำที่เกิดขึ้นจากการย้ายที่ของปริมาตรน้ำก้อนใหญ่ คือ มหาสมุทรหรือทะเลสาบขนาดใหญ่ แผ่นดินไหว การปะทุของภูเขาไฟและการระเบิดใต้น้ำอื่น ๆ (รวมทั้งการจุดวัตถุระเบิดหรือวัตถุระเบิดนิวเคลียร์ใต้น้ำ แต่ก็ยังไม่มีงานวิจัยที่แน่ชัดว่าการจุดระเบิดนิวเคลียร์ใต้น้ำทำให้เกิดสึนามิจริงไหม จากการวิจัยพบเพียงแค่ผลกระทบเล็กน้อยที่ชายฝั่ง และแรงของแผ่นดินไหวหรือภูเขาไฟใต้น้ำระเบิดก็ยังมีแรงมหาศาลมากกว่าระเบิดปรมาณูที่ถูกจุดติดใต้น้ำ 10,000 ลูก) ดินถล่ม ธารน้ำแข็งไถล อุกกาบาตตกและการรบกวนอื่น ไม่ว่าเหนือหรือใต้น้ำ ล้วนอาจก่อให้เกิดเป็นคลื่นสึนามิได้ทั้งสิ้น
คลื่นสึนามิไม่เหมือนกับคลื่นทะเล (tidal wave) ตามปกติ เพราะมีความยาวคลื่นยาวกว่ามาก แทนที่จะเป็นคลื่นหัวแตก (breaking wave) ตามปกติ คลื่นสึนามิเริ่มแรกอาจดูเหมือนกับว่าคลื่นน้ำเพิ่มระดับสูงขึ้นอย่างรวดเร็ว และด้วยเหตุนี้ คลื่นสึนามิจึงมักเรียกว่าเป็นคลื่นยักษ์/คลื่นชายฝั่ง ถึงแม้ว่าชุมชนนักวิทยาศาสตร์ไม่นิยมใช้คำนี้ เนื่องจากศัพท์นี้อาจเป็นความประทับใจเท็จในความสัมพันธ์ทั่วไประหว่างกระแสน้ำกับสึนามิ โดยทั่วไป คลื่นสึนามิประกอบด้วยกลุ่มคลื่นซึ่งมีคาบเป็นนาทีหรืออาจมากถึงชั่วโมง มากันเรียกว่าเป็น "คลื่นขบวน" (wave train) ความสูงของคลื่นหลายสิบเมตรนั้นอาจเกิดขึ้นได้จากเหตุการณ์ขนาดใหญ่ แม้ผลกระทบของคลื่นสึนามินั้นจะจำกัดอยู่แค่พื้นที่ชายฝั่ง แต่อำนาจทำลายล้างของมันสามารถมีได้ใหญ่หลวงและสามารถมีผลกระทบต่อทั้งแอ่งมหาสมุทร คลื่นสึนามิในมหาสมุทรอินเดีย ค.ศ. 2004 เป็นหนึ่งในภัยธรรมชาติครั้งที่มีผู้เสียชีวิตมากที่สุดในประวัติศาสตร์มนุษยชาติ โดยมีผู้เสียชีวิตกว่า 230,000 คน ใน 14 ประเทศที่ติดกับมหาสมุทรอินเดีย
ธูซิดดิดีส นักประวัติศาสตร์ชาวกรีก เสนอเมื่อ 426 ปีก่อนคริสตกาล ว่า คลื่นสึนามิเกี่ยวข้องกับแผ่นดินไหวใต้ทะเล แต่ความเข้าใจในธรรมชาติของคลื่นสึนามิยังมีเพียงเล็กน้อยกระทั่งคริสต์ศตวรรษที่ 20 และยังมีอีกมากที่ยังไม่ทราบในปัจจุบัน ขณะที่แผ่นดินไหวที่รุนแรงน้อยกว่ามากกลับก่อให้เกิดคลื่น พยายามพยากรณ์เส้นทางของคลื่นสึนามิข้ามมหาสมุทรอย่างแม่นยำ และยังพยากรณ์ว่าคลื่นสึนามิจะมีปฏิสัมพันธ์กับชายฝั่งแห่งหนึ่ง ๆ อย่างไร
สึนามิ
สึนามิ ออกเสียงในภาษาญี่ปุ่นคือ สึนามิ ซึ่งต่างกันเล็กน้อยกับการออกเสียงในภาษาอังกฤษว่า  สึนามิ หรือ   (ทซู) นามิ (ท ควบ ซ ในเสียงญี่ปุ่น) คำว่า "สึนามิ" มีความหมายว่า "ท่าเรือ" (津 สึ) และ "คลื่น" (波/浪 นามิ)
คลื่นยักษ์
บางครั้งคลื่นสึนามิเรียกว่า คลื่นยักษ์ แต่ในช่วงปีหลัง คำนี้ค่อย ๆ เสื่อมความนิยมลง โดยเฉพาะอย่างยิ่งในแวดวงวิทยาศาสตร์ เพราะคลื่นสึนามิไม่มีอะไรเกี่ยวข้องกับกระแสน้ำเลย คำว่า "คลื่นยักษ์" ที่ครั้งหนึ่งเคยนิยมใช้นี้ มาจากลักษณะปรากฏทั่วไปที่สุด ซึ่งคือ คลื่นทะเลหนุน (tidal bore) สูงผิดปกติ ทั้งคลื่นสึนามิและกระแสน้ำต่างก็ก่อให้เกิดคลื่นน้ำที่พัดพาเข้าสู่ฝั่ง แต่ในกรณีของคลื่นสึนามิ การเคลื่อนที่ของน้ำในแผ่นดินนั้นยิ่งใหญ่กว่าและกินเวลานานกว่ามาก จึงให้ความรู้สึกของกระแสน้ำสูงอย่างน่าเหลือเชื่อ คำว่า "คลื่นสึนามิ" เองก็ไม่ถูกต้องนักเมื่อเทียบกับ "คลื่นยักษ์" เพราะคลื่นสึนามิไม่จำกัดอยู่เฉพาะกับท่าเรือ บรรดานักธรณีวิทยาและนักสมุทรศาสตร์ต่างไม่เห็นด้วยกับคำว่าคลื่นยักษ์ แต่เห็นว่าชื่อคลื่นตามลักษณะของคลื่นนั้นธรรมดาควรแทนชื่อด้วยศัพท์ทางธรณีวิทยาและสมุทรศาสตร์
ลักษณะ
คลื่นสึนามิแตกต่างจากคลื่นน้ำธรรมดามาก ตัวคลื่นนั้นสามารถเดินทางได้เป็นระยะทางไกล โดยไม่สูญเสียพลังงาน และสามารถเข้าทำลายชายฝั่งที่อยู่ห่างไกลจากจุดกำเนิดหลายพันกิโลเมตรได้ โดยทั่วไปแล้วคลื่นสึนามิซึ่งเป็นคลื่นในน้ำ จะเดินทางได้ช้ากว่าการสั่นสะเทือนของแผ่นดินไหวที่เป็นคลื่นที่เดินทางในพื้นดิน ดังนั้น คลื่นอาจเข้ากระทบฝั่งภายหลังจากที่ผู้คนบริเวณนั้นรู้สึกว่าเกิดแผ่นดินไหวเป็นเวลาหลายชั่วโมง
คลื่นโดยทั่วไปจะมีคุณสมบัติสำคัญที่วัดได้อยู่สองประการคือ คาบ ซึ่งจะเป็นเวลาระหว่างลูกคลื่นสองลูก และ ความยาวคลื่น ซึ่งเป็นระยะห่างระหว่างลูกคลื่นสองลูก ในทะเลเปิดคลื่นสึนามิมีคาบที่นานมาก โดยเริ่มจากไม่กี่นาทีไปจนเป็นชั่วโมง ในขณะเดียวกันก็มีความยาวคลื่นที่ยาวมาก โดยอาจยาวถึงหลายร้อยกิโลเมตร ในขณะที่คลื่นทั่วไปที่เกิดจาก ลมที่ชายฝั่งนั้นมีคาบประมาณ 10 วินาที และมีความยาวคลื่นประมาณ 150 เมตรเท่านั้น ความสูงของคลื่นในทะเลเปิดมักน้อยกว่าหนึ่งเมตร ซึ่งทำให้ไม่เป็นที่สังเกตของผู้คนบนเรือ คลื่นสึนามิจะเคลื่อนที่ด้วยความเร็วตั้งแต่ 500 ถึง 1,000 กิโลเมตรต่อชั่วโมง อย่างไรก็ตาม เมื่อเข้าสู่ชายฝั่งที่มีความลึกลดลง คลื่นจะมีความเร็วลดลงและเริ่มก่อตัวเป็นคลื่นสูง โดยอาจมีความสูงมากกว่า 30 เมตร
คลื่นสึนามิจะเคลื่อนตัวออกจากแหล่งกำเนิด ดังนั้น ชายฝั่งที่ถูกกำบังโดยแผ่นดินส่วนอื่น ๆ มักปลอดภัยจากคลื่น อย่างไรก็ตาม ยังมีโอกาสที่คลื่นจะสามารถเลี้ยวเบนไปกระทบได้ นอกจากนี้ คลื่นไม่จำเป็นต้องมีความแรงเท่ากันในทุกทิศทุกทาง โดยความแรงจะขึ้นกับแหล่งกำเนิดและลักษณะของภูมิประเทศแถบนั้น
คลื่นจะมีพฤติกรรมเป็น "คลื่นน้ำตื้น" เมื่ออัตราส่วนระหว่างความลึกของน้ำและขนาดของคลื่นนั้นมีค่าต่ำ ดังนั้น เนื่องจากมีขนาดของคลื่นที่สูงมาก คลื่นสึนามิจึงมีคุณสมบัติเป็นคลื่นน้ำตื้นแม้อยู่ในทะเลลึกก็ตาม คลื่นน้ำตื้นนั้นมีความเร็วเท่ากับรากที่สองของผลคูณระหว่างความเร่งจากสนามแรงโน้มถ่วง (9.8 เมตร/วินาที2) และความลึกของน้ำ ตัวอย่างเช่น ในมหาสมุทรแปซิฟิกที่มีความลึกประมาณ 4,000 เมตร คลื่นจะเคลื่อนที่ด้วยความเร็วประมาณ 200 เมตรต่อวินาที หรือ 720 กิโลเมตรต่อชั่วโมง ส่วนที่ชายฝั่งที่มีความลึก 40 เมตร คลื่นจะมีความเร็วช้าลงเหลือ 20 เมตรต่อวินาที หรือ 72 กิโลเมตรต่อชั่วโมง
สาเหตุการเกิดคลื่นสึนามิ
คลื่นสึนามิเกิดขึ้นจากการกระทบกระเทือนที่ทำให้น้ำปริมาณมากเกิดการเคลื่อนตัว เช่น แผ่นดินไหว แผ่นดินถล่ม ภูเขาไฟระเบิดใต้มหาสมุทร หรืออุกกาบาตพุ่งชน
เมื่อแผ่นดินใต้ทะเลเกิดการเปลี่ยนรูปร่างอย่างกะทันหัน จะทำให้น้ำทะเลเกิดเคลื่อนตัวเพื่อปรับระดับให้เข้าสู่จุดสมดุลและจะก่อให้เกิดคลื่นสึนามิ การเปลี่ยนรูปร่างของพื้นทะเลมักเกิดขึ้นเมื่อเกิดแผ่นดินไหวเนื่องจากการขยับตัวของเปลือกโลก ซึ่งจะเกิดบริเวณที่ขอบของเปลือกโลกหลายแผ่นเชื่อมต่อกันที่เรียกว่า รอยเลื่อน (fault) เช่น บริเวณขอบของมหาสมุทรแปซิฟิก นอกจากแผ่นดินไหวแล้ว ดินถล่มใต้น้ำที่มักเกิดร่วมกับแผ่นดินไหวสามารถทำให้เกิดคลื่นสึนามิได้เช่นกัน
นอกจากการกระทบกระเทือนที่เกิดใต้น้ำแล้ว การที่พื้นดินขนาดใหญ่ถล่มลงทะเล หรือการตกกระทบพื้นน้ำของวัตถุ ก็สามารถทำให้เกิดคลื่นได้ คลื่นสึนามิที่เกิดในรูปแบบนี้จะลดขนาดลงอย่างรวดเร็วและไม่มีผลกระทบต่อชายฝั่งที่อยู่ห่างไกลมากนัก อย่างไรก็ตาม ถ้าแผ่นดินมีขนาดใหญ่มากพอ อาจทำให้เกิด เมกะสึนามิ ซึ่งอาจมีความสูงร่วมร้อยเมตรได้
เมทิโอสึนามิ
เป็นคลื่นสึนามิที่เกิดจากระบวนการทางอุตุนิยมวิทยา อาจเกิดได้หลายสาเหตุเช่น ลมพายุขนาดใหญ่ ทำให้เกิดการเปลี่ยนแปลงความกดอากาศเหนือน้ำอย่างทันที ส่วนใหญ่เกิดในพื้นที่ที่มีฝนฟ้าคะนอง ลมกรรโชก และเกิดแรงกดของน้ำ มักเกิดขึ้นในทะเลสาบทั้ง 5 ของสหรัฐอเมริกา ทะเลสาบฮูรอน สุพีเรีย และออนแทรีโอ มีโอกาสเกิดเมทิโอสึนามิความสูง 40-50 เซนติเมตร ในทุก ๆ ปี